stanford-oval/wikipedia huggingface dataset:
פישרס
הערות שוליים

↑  "American FactFinder". United States Census Bureau. Retrieved 2012-12-11.
1 2  "Fishers, IN -Official Website -Awards". Fishers.in.us. Retrieved 2016-03-13.
↑  City Crime Rankings 2011-2012" (PDF). CQ Press. Retrieved 13 March 2016.
↑  City Crime Rankings 2013" (PDF). CQ Press. Retrieved 13 March 2016.
↑  Best Places to Live: Bellevue WA Ranks #4, Bellevue.com, July 12, 2010
↑  Weddle, Eric (December 22, 2014). "First Mayor of Fishers Sworn In". WFYI-FM.
1 2  "About Fishers". Fishers, IN -Official Website. Retrieved 23 October 2013.
↑  "Ambassador House History". Retrieved 12 April 2013.
↑  "Indianapolis Man Receives Appointment as Ambassador". Muncie Morning News. 11 January 1899. Retrieved 11 April 2013.
↑  Parker, Francis. "History of the Line". Indiana Transportation Museum. Retrieved 23 October 2013.
↑  History -Conner Prairie
↑  Tocco, Peter. "Geist History". Indianapolis Monthly, 1989. atGeist.com. Archived from the original on October 30, 2013. Retrieved 23 October 2013.
↑  "Advanced Search". US Census Bureau.
↑  Scott, Phil. "Conner Prairie independent". WTHR.com. Retrieved 23 October 2013.
↑  GUO Decides to Not Appeal Annexation Decision, www.townepost.com, January 19, 2009
↑  "About Fishers". Town of Fishers. Archived from the original on 2007-11-17. Retrieved 2008-02-08.
↑  "Group Hopes Town's Residents Say 'City Yes'". TheIndyChannel.com. January 5, 2009. Retrieved 2009-01-21.
| דגל אינדיאנה מדינת אינדיאנה |
| --- | --- | --- |
| בירת המדינה | אינדיאנפוליס |  |
| אזורים גאוגרפיים | המטרופולין של סינסינטי • המטרופולין של שיקגו • עמק ואבאש |  |
| היישובים הגדולים ביותר | אינדיאנפוליס • פורט ויין • אוונסוויל • סאות' בנד • כרמל • בלומינגטון • פישרס • האמונד • גארי • מאנסי • לפאייט • טרה הוט • קוקומו • אנדרסון • נובלסוויל • גרינווד • אלקהרט • מישאוואקה • לורנס • ג'פרסונוויל |  |
| נושאים נוספים | מחוזות • סמלים • היסטוריה • דמוגרפיה • יהדות אינדיאנה |  |
| --- | --- |
בקרת זהויות :  NLI: 987007567646205171  LCCN: n91113469  VIAF: 159584232   WorldCat (עם VIAF): 159584232 
בית קונר ב"ערבת קונר"
פסטיבל הסתיו של ורשה

פסטיבל הסתיו של ורשה למוזיקה בת זמננו (בפולנית: Warszawska Jesień) הוא הפסטיבל הבינלאומי הגדול ביותר בפולין למוזיקה בת זמננו.
במשך שנים רבות היה זה הפסטיבל היחיד מסוגו באירופה המרכזית והמזרחית. את הפסטיבל ייסדו בשנת 1956 שני מלחינים, טדאוש ברד וקזימייז' סרוצקי, והאחראי הרשמי לביסוסו היה הוועד המנהל של איגוד המלחינים הפולני. זהו אירוע שנתי, המתקיים בדרך כלל במחצית הראשונה של ספטמבר ונמשך 8 ימים. הפסטיבל הראשון התקיים בין 10 ל-20 באוקטובר 1956. בשנים 1957 ו-1982 לא התקיים הפסטיבל.
השנים הראשונות של הפסטיבל, עד סוף שנות ה-80', הצטיינו בפאר והדר. יסודות תוכניתו של הפסטיבל נקבעו בבירור מראשית קיומו. מטרתו הראשונה במעלה של הפסטיבל הייתה ועודנה להציג מוזיקה חדישה מפולין ומרחבי העולם.
איגוד המלחינים הפולני ממשיך למלא מקום נכבד בארגון הפסטיבל, שמנהלו הנוכחי הוא טדיאוש וילצקי.
פלורנטינו לואיש

פלורנטינו איבראין מוריש לואיש (בפורטוגזית: Florentino Ibrain Morris Luís; נולד ב-19 באוגוסט 1999 בליסבון שבפורטוגל), הידוע בקיצור כפלורנטינו, הוא כדורגלן פורטוגזי המשחק בעמדת הקשר האחורי בקבוצת בנפיקה ליסבון מליגת העל הפורטוגלית.
קריירת מועדונים

פלורנטינו גדל במחלקת הנוער של בנפיקה ליסבון. ב-10 בפברואר 2019 ערך את הופעת הבכורה שלו בקבוצה הבוגרת של המועדון, בניצחון 10-0 על נסיונל מדיירה במסגרת המחזור ה-21 בליגת העל הפורטוגלית לעונת 2018/2019. ב-17 במרץ ערך את הופעת הבכורה שלו במועדון, בניצחון 4-0 על מוריירנסה במסגרת המחזור ה-26 בליגה.
ב-25 בספטמבר 2020 הושאל פלורנטינו למשך עונה אחת למונקו מליגת העל הצרפתית. ב-4 באוקטובר ערך את הופעת הבכורה שלו במועדון, בהפסד 1-0 לברסט במסגרת המחזור השישי בליגה לעונת 2020/2021. בסך הכל ערך תשע הופעות ליגה במדי המועדון.
ב-31 באוגוסט 2021 הושאל פלורנטינו למשך עונה אחת לחטאפה מלה ליגה. ב-18 בספטמבר ערך את הופעת הבכורה שלו במועדון, בהפסד 3-0 לראיו ואיקאנו במסגרת המחזור החמישי בליגה לעונת 2020/2021. בסך הכל ערך 22 הופעות ליגה במהלך תקופת ההשאלה במועדון. בתום תקופת ההשאלה חזר פלורנטינו לבנפיקה ליסבון.
קריירה בינלאומית

לואיש היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021.
תארים

ליגת העל הפורטוגלית (1): 2018/2019
הסופר קאפ הפורטוגלי (2): 2019, 2023
אליפות אירופה עד גיל 17 (1): 2016
אליפות אירופה עד גיל 19 (1): 2018
הערות שוליים

↑  Florentino Luis à l'AS Monaco באתר הרשמי של מונקו, 25 בספטמבר 2020 (בצרפתית)
↑  COMUNICADO OFICIAL Florentino Luis באתר הרשמי של חטאפה, 31 באוגוסט 2021 (בספרדית)
פסטיבל הפיוט

פסטיבל הפיוט הוא פסטיבל מוזיקה המתקיים מדי שנה במהלך עשרת ימי תשובה בירושלים. במרכזו עומד הפיוט היהודי המבוצע בסגנונות של מוזיקה מסורתית, מוזיקת עולם, ג'אז, רוק ומוזיקה אלקטרונית.
הפסטיבל החל את דרכו באביב של שנת 2008 עם סדרת אירועים מוזיקליים שהתקיימו בירוחם ובירושלים. בשנת 2009, התמסד הפסטיבל כאירוע שנתי בירושלים, ביוזמת המנהל  האמנותי יאיר הראל, בשיתוף עם בית אבי חי.
הפסטיבל מהווה חלק מחדירת מסורת הפיוט למיינסטרים התרבותי-מוזיקלי בישראל, שהחל בעשור הראשון של המאה ה-21, והפך עם השנים לאירוע מוזיקה המושך קהל גדול ומגוון. הוא מציג את הפיוט ושירת הקודש של יהדות צפון אפריקה, לעיתים קרובות עם ביצועים ועיבודים חדשניים, אך מופיעים בו גם קטעי שירה ממסורת החזנות האשכנזית. כמו כן מועלות במסגרת הפסטיבל יצירות מקוריות שנוצרו בהשראת תרבות מסורתית.
אחד ממאפייני הפסטיבל היא הופעה משולבת של זמרים מקצועיים מובילים לצד פייטנים וחזנים. כך, למשל, ב"מופע הפיוט לימים הנוראים", שחתם את הפסטיבל השישי (2013), נפגשו על אותה במה זמר הרוק ברי סחרוף, שביצע כיסוי לשיר בן 500 שנה מאת ר' ישראל נג'ארה, לצד הפייטן רבי חיים לוק ונגני תזמורת ירושלים החדשה. בשנת 2012 הופיעה בין השאר להקת המטאל הישראלית אורפנד לנד, בשיתוף עם קובי אפללו.
פיטרבילט 281 ו-351

| --- | --- |

Peterbilt 351, שנת 1963
 מאפיינים כלליים
 יצרן:  Peterbilt (אנ') (שם רשמי: Peterbilt Motors Company)
 שנות ייצור:  1954–1976
 הרכבה:  ארצות הברית ארצות הברית
 סיווג:  משאית כבדה
 מפרט טכני
 מנוע:  (מתוך מספר סוגי מנועי דיזל) מפיק 250 כ"ס (מנוע דיזל)  מפיק כ-300 כ"ס, מנוע קטרפילר מסוג קטרפילר 1674 (מנוע דיזל)
 הילוכים:  תמסורת ידנית - 13 מהירויות
פיטרבילט 281 /351 (באנגלית: Peterbilt 281/351) הם סדרות משאיות מסוג "Tractor unit" (אנ') בתצורות סמי-טריילר ופול-טריילר, המשמשים לגרירה, מתוצרת Peterbilt (אנ') (שם רשמי: Peterbilt Motors Company) האמריקאית אשר יוצרו בין השנים 1954–1976 בארצות הברית.
החלק העיקרי בדגמי "פיטרבילט 281 /351" הוא הגורר אליו ניתן לחבר נגררים שונים.
מטה ומפעל היצרן מוקמו בעיר דנטון בטקסס.
משאית מסוג "פיטרבילט 281" צולמה בשנת 1971 לסרט הטלוויזיה "Duel" (אנ').
דגמים

"פטרבליט 281" - יוצרו 125 יחידות בין השנים 1956–1959.
"פטרבליט 351" -יוצרו 7,000 יחידות בין השנים 1954–1976.
"פיטרבילט 281 /351"

מנוע קדמי.
קבינה בגרסאות: ללא שינה ועם שינה.
8 גרסאות של המארז.
3 מערכות היגוי שונות.
יותר מ-100 אלמנטים של התאמה חיצונית.
9 אפשרויות ריפוד.
9 אפשרויות עבור  המחוונים.
יכולת גרירה: עד שלושה טריילרים.
תמונות

משאיות "פיטרבילט 281"
"פיטרבילט 281" - מכלית (משאית), מימין: פלימות' ואליאנט (מסרט הטלוויזיה "Duel", צולם בשנת 1971)
ראו גם

פיטרבילט 379
הערות שוליים

↑  "פיטרבילט 281 /351" atsmods.lt/peterbilt-281-351-beta-1-32
↑  המשאית מהסרט Duel web.archive.org/web/20100317155851
↑  .E. Beach, Peterbilt: Long Haul Legend, Amy Glaser, 160 p. (ISBN 9780760332696, lire en ligne [archive]), p. 43.
↑  "פיטרבילט 281 /351" atsmod.net/american-truck-simulator-mods/ats-trucks/peterbilt-281-351
פורמולה 2 עונת 2019

| --- | --- |

ניק דה פריס, הזוכה באליפות
 תאריך התחלה:  30 במרץ 2019
 תאריך סיום:  1 בדצמבר 2019
 מספר עונה:  3
 מספר מרוצים בעונה:  24
 זוכה באליפות הנהגים:  ניק דה פריס
 נקודות הנהג הזוכה:  266
 זוכה באליפות היצרנים:  DAMS
 נקודות היצרן הזוכה:  418
 אתר רשמי
 → פורמולה 2 עונת 2018 פורמולה 2 עונת 2020 ← 
עונת 2019 בפורמולה 2 היא העונה השלישית בה התקיימה אליפות הפורמולה 2 המאורגנת על ידי הפדרציה הבינלאומית לרכב (FIA). קטגוריית מרוצי הפורמולה 2 מדורגת כרמה השנייה של מרוצי מכוניות גלגל-פתוח אחרי הפורמולה 1 בהתאם לתוכנית השלבים הגלובלית. אירועי האליפות התנהלו במקביל לאירועי הקטגוריה הבכירה. ניק דה פריס זכה באליפות הנהגים, קבוצת DAMS זכתה באליפות היצרנים. במהלך המרוץ התשיעי בעונה, שהתקיים בבלגיה, נהרג אנטואן הובר בתאונה. לאחר שהתנגש בקיר ולאחר מכן נפגע על ידי מכוניתו של חואן מנואל קוריאה. בעקבות כך בוטל המרוץ ומרוץ הספרינט ביום למחרת.
קבוצות ונהגים

| קבוצה | מספר | נהג | מרוצים |
| --- | --- | --- | --- |
| בריטניה קארלין | 1 | שווייץ לואי דלטרז | 1–12 |
| בריטניה קארלין | 2 | יפן נובווארו מאטסושיטה | 1–12 |
| צרפת ART Grand Prix | 3 | רוסיה ניקיטה מזפין | 1–12 |
| צרפת ART Grand Prix | 4 | הולנד ניק דה פריס | 1–12 |
| צרפת DAMS | 5 | ברזיל סרחיו סט קאמרה | 1–12 |
| צרפת DAMS | 6 | קנדה ניקולאס לטיפי | 1–12 |
| בריטניה UNI-Virtuosi Racing | 7 | הרפובליקה העממית של סין גואניו ז'ו | 1–12 |
| בריטניה UNI-Virtuosi Racing | 8 | איטליה לוקה גיוטו | 1–12 |
| איטליה Prema Racing | 9 | גרמניה מיק שומאכר | 1–12 |
| איטליה Prema Racing | 10 | אינדונזיה שון גלאל | 1–12 |
| צ'כיה שארוז רייסינג סיסטם | 11 | בריטניה קאלום אילוט | 1–12 |
| צ'כיה שארוז רייסינג סיסטם | 12 | ארצות הברית חואן מנואל קוריאה | 1–9 |
| צ'כיה שארוז רייסינג סיסטם | 12 | רוסיה מטבוס איסקיאן | 11–12 |
| ספרד קמפוס רייסינג | 14 | צרפת דוריאן בוקולאצ'י | 1–5 |
| ספרד קמפוס רייסינג | 14 | הודו ארג'ון מאיני | 6–8 |
| ספרד קמפוס רייסינג | 14 | יפן מרינו סאטו | 9–12 |
| ספרד קמפוס רייסינג | 15 | בריטניה ג'ק איטקן | 1–12 |
| הולנד MP מוטורספורט | 16 | בריטניה ג'ורדן קינג | 1–3, 5–12 |
| הולנד MP מוטורספורט | 16 | רוסיה ארטם מרקלוב | 4 |
| הולנד MP מוטורספורט | 17 | הולנד מהוויר רג'ונתן | 1–5, 7–12 |
| הולנד MP מוטורספורט | 17 | ארצות הברית פטריסיו אווארד | 6 |
| בריטניה BWT ארדן | 18 | קולומביה טטיאנה קלדרון | 1–12 |
| בריטניה BWT ארדן | 19 | צרפת אנטואן הובר | 1–9 |
| איטליה טרידנט רייסינג | 20 | צרפת ג'וליאנו אלזי | 1–12 |
| איטליה טרידנט רייסינג | 21 | שווייץ ראלף בשונג | 1–5, 8–9, 11 |
| איטליה טרידנט רייסינג | 21 | ארצות הברית ראיין טווטר | 6 |
| איטליה טרידנט רייסינג | 21 | צרפת דוריאן בוקולאצ'י | 7 |
| איטליה טרידנט רייסינג | 21 | נורווגיה כריסטיאן לונדגארד | 12 |
רשימת מרוצים

| סיבוב | מדינה | תאריך | פול פוזישן | הקפה מהירה | מנצח |
| --- | --- | --- | --- | --- | --- |
| 1 | בחריין סאח'יר, בחריין | 30 במרץ 2019 | איטליה לוקה גיוטו | הרפובליקה העממית של סין גואניו ז'ו | קנדה ניקולאס לטיפי |
| 1 | בחריין סאח'יר, בחריין | 31 במרץ 2019 | — | הולנד ניק דה פריס | איטליה לוקה גיוטו |
| 2 | אזרבייג'ן באקו, אזרבייג'ן | 27 באפריל 2019 | יפן נובווארו מאטסושיטה | בריטניה ג'ק איטקן | בריטניה ג'ק איטקן |
| 2 | אזרבייג'ן באקו, אזרבייג'ן | 28 באפריל 2019 | — | ברזיל סרחיו סט קאמרה | קנדה ניקולאס לטיפי |
| 3 | ספרד ברצלונה, ספרד | 11 במאי 2019 | איטליה לוקה גיוטו | בריטניה ג'ורדן קינג | קנדה ניקולאס לטיפי |
| 3 | ספרד ברצלונה, ספרד | 12 במאי 2019 | — | קנדה ניקולאס לטיפי | הולנד ניק דה פריס |
| 4 | מונקו מונטה קרלו, מונקו | 24 במאי 2019 | הולנד ניק דה פריס | יפן נובווארו מאטסושיטה | הולנד ניק דה פריס |
| 4 | מונקו מונטה קרלו, מונקו | 25 במאי 2019 | — | קנדה ניקולאס לטיפי | צרפת אנטואן הובר |
| 5 | צרפת לה קסטלה, צרפת | 22 ביוני 2019 | ברזיל סרחיו סט קאמרה | הולנד ניק דה פריס | הולנד ניק דה פריס |
| 5 | צרפת לה קסטלה, צרפת | 23 ביוני 2019 | — | יפן נובווארו מאטסושיטה | צרפת אנטואן הובר |
| 6 | אוסטריה שפילברג, אוסטריה | 29 ביוני 2019 | הולנד ניק דה פריס | ברזיל סרחיו סט קאמרה | יפן נובווארו מאטסושיטה |
| 6 | אוסטריה שפילברג, אוסטריה | 30 ביוני 2019 | — | הולנד ניק דה פריס | ברזיל סרחיו סט קאמרה |
| 7 | בריטניה סילברסטון, בריטניה | 13 ביולי 2019 | הרפובליקה העממית של סין גואניו ז'ו | ברזיל סרחיו סט קאמרה | איטליה לוקה גיוטו |
| 7 | בריטניה סילברסטון, בריטניה | 14 ביולי 2019 | — | בריטניה ג'ק איטקין | בריטניה ג'ק איטקין |
| 8 | הונגריה בודפשט, הונגריה | 3 באוגוסט 2019 | הולנד ניק דה פריס | בריטניה ג'ורדן קינג | קנדה ניקולאס לטיפי |
| 8 | הונגריה בודפשט, הונגריה | 4 באוגוסט 2019 | — | יפן נובווארו מאטסושיטה | גרמניה מיק שומאכר |
| 9 | בלגיה סטבלוט, בלגיה | 30 באוגוסט 2019 | הולנד ניק דה פריס | בוטל עקב תאונה | בוטל עקב תאונה |
| 9 | בלגיה סטבלוט, בלגיה | 31 באוגוסט 2019 |  | בוטל עקב תאונה | בוטל עקב תאונה |
| 10 | איטליה מונצה, איטליה | 7 בספטמבר 2019 | בריטניה קאלום אילוט | איטליה לוקה גיוטו | יפן נובווארו מאטסושיטה |
| 10 | איטליה מונצה, איטליה | 8 בספטמבר 2019 | — | גרמניה מיק שומאכר | בריטניה ג'ק איטקין |
| 11 | רוסיה סוצ'י, רוסיה | 28 בספטמבר 2019 | הולנד ניק דה פריס | איטליה לוקה גיוטו | הולנד ניק דה פריס |
| 11 | רוסיה סוצ'י, רוסיה | 29 בספטמבר 2019 | — | קנדה ניקולאס לטיפי | איטליה לוקה גיוטו |
| 12 | איחוד האמירויות הערביות אבו דאבי | 30 בנובמבר 2019 | ברזיל סרחיו סט קאמרה | הרפובליקה העממית של סין גואניו ז'ו | ברזיל סרחיו סט קאמרה |
| 12 | איחוד האמירויות הערביות אבו דאבי | 1 בדצמבר 2019 | — | קנדה ניקולאס לטיפי | איטליה לוקה גיוטו |
שיטת הניקוד

הנקודות ניתנות לעשרת הנהגים המהירים במרוץ הפתיחה ולשמונת הנהגים המהירים במרוץ הספרינט. 4 נקודות נוספות ניתנות לנהג המזנק מהפול פוזישן במרוץ הפתיחה. 2 נקודות נוספות מוענקות לנהג שקובע את זמן ההקפה המהירה בכל אחד משני המרוצים, בתנאי שסיים באחד מעשרת המקומות הראשונים.
הזינוק למרוץ הספרינט נקבע בהתאם לסדר הסיום של מרוץ הפתיחה, כאשר שמונה המקומות הראשונים נקבעים בסדר הפוך לתוצאות שמונה הנהגים הראשונים במרוץ הפתיחה, כך שנהג שהגיע למקום שמיני במרוץ הפתיחה יזנק מהמקום הראשון במרוץ הספרינט. לא מוענקות נקודות נוספות על זינוק מהפול פוזישן במרוץ זה.
שיטת הניקוד > מרוץ פתיחה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| מקום | 1 | 2 | 3 | 4 | 5 | 6 | 7 | 8 | 9 | 10 | פול פוזישן | הקפה מהירה |
| נקודות | 25 | 18 | 15 | 12 | 10 | 8 | 6 | 4 | 2 | 1 | 4 | 2 |
שיטת הניקוד > מרוץ ספרינט

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| מקום | 1 | 2 | 3 | 4 | 5 | 6 | 7 | 8 | הקפה מהירה |
| נקודות | 15 | 12 | 10 | 8 | 6 | 4 | 2 | 1 | 2 |
הערות שוליים

↑  Deletraz completes Carlin F2 line-up, Motorsport.com, 7 January 2019
↑  Matsushita makes F2 return with Carlin, Motorsport.com, 26 November 2018
↑  Mazepin earns F2 promotion with ART, Motorsport.com, 27 November 2018
↑  Nyck de Vries makes ART switch for 2019 F2 season, FormulaScout.com, 28 November 2018
↑  Sergio Sette Camara completes DAMS move for 2019 F2 campaign, Formula Scout, 14 December 2018
↑  Latifi stays with DAMS for fourth F2 season, Motorsport.com, 11 December 2018
↑  Guanyu Zhou steps up to F2 with UNI-Virtuosi, FormulaScout.com, 9 December 2018
↑  Luca Ghiotto completes UNI-Virtuosi's F2 driver line-up, Motorsport Week, 6 December 2018
↑  Schumacher joins F2 2019 grid with Prema, Motorsport.com, 27 November 2018
↑  Sean Gelael stays at Prema F2 team for 2019 alongside Mick Schumacher, FormulaScout.com, 28 November 2018
1 2  Callum Ilott And Juan Manuel Correa Headline Sauber Junior Team In Formula 2, The Checkered Flag, 19 February 2019
↑  Boccolacci joins Renault junior Aitken in Campos's 2019 F2 line-up, Autosport, 22 March 2019
↑  Aitken moves to Campos for 2019 F2 season, Motorsport.com, 7 January 2019
↑  2019 F2 field set as Jordan King rejoins MP Motorsport squad, Autosport, 22 March 2019
↑  2019 F2 field set as Jordan King rejoins MP Motorsport squad, Autosport, 22 March 2019
↑  Calderon reunites with Arden for F2 graduation, Motorsport.com, 22 February 2019
↑  Anthoine Hubert joins BWT Arden for 2019 season, 23 January 2019
↑  Alesi steps up to F2 with Trident, Motorsport.com, 7 December 2018
↑  Boschung completes Trident's F2 line-up, Motorsport.com, 11 March 2019
פנחס קפרא

אין תמונה חופשית
פנחס קפרא (ט"ו באלול תרנ"א, ספטמבר 1891 – 1983) היה מראשי העדה התימנית בארץ ישראל ונציגם במוסדות הנבחרים ובהסתדרות.
חייו

קפרא נולד באל-הג'ר שבמחוז חידאן בתימן לרב דוד קפרא, שוחט ובודק, וקיבל חינוך מסורתי בחדר ובבית מדרש. בשנת 1909 עלה לארץ ישראל והיה פועל חקלאי ברחובות, שם היה בין מייסדי שכונת שעריים. זמן קצר אחרי עלייתו קיבל על עצמו את ניהול "בית העם" במועצה תמורת מגורים לו ולמשפחתו. בשנת 1935 נבחר ליושב ראש ועד השכונה.
קפרא היה דמות בולטת בקרב העדה התימנית בארץ ישראל. מלבד כהונתו באספת הנבחרים היה חבר "הוועדה לעזרת יהודי תימן" ומתוקף מעמדו בשכונת שעריים, בה שכנו רבים מיוצאי העדה, היה חבר מזכירות מועצת הפועלים ברחובות והופקד מטעמה על קליטת עולי תימן. בשנת 1934 נבחר להנהגה המשותפת של המועצה הארצית של העובדים התימנים ובשנת 1942 נבחר לוועדה המרכזית לענייני התימנים שליד מזכירות הוועד הפועל של הסתדרות העובדים הכללית.
נבחר לאספת הנבחרים השלישית מטעם "הרשימה המאוחדת לציוני ארץ ישראל" שהורכבה מיוצאי תימן והיה ממלא מקום בוועד הלאומי. כן היה פעיל במפא"י וחבר מזכירות המפלגה וכיהן כציר בשישה קונגרסים ציוניים, היה ציר בוועידות הסתדרות הפועלים החקלאיים והיה ממלא מקום בוועד הפועל הציוני. בשנת 1945 היה חבר נשיאות ועידת ההסתדרות.
בשנת תשל"ח הוציא את האוטוביוגרפיה "מני תימן ובשעריים".
היה נשוי ואב לחמישה.
בעיר רחובות נקרא על שמו רחוב והוקם בית תרבות על שמו: "בית פנחס".
ספרו

מני תימן ובשעריים: רחובות, שבעים שנה (תרס"ז-תשל"ז 1907–1977) / בעריכת שמעון גרידי, רחובות: פ' קפרא, תשל"ח.
הערות שוליים

↑  בית העם באתר לתולדות רחובות
↑  ענייני שעריים, דבר, 17 בספטמבר 1935
↑  לעזרת יהודי תימן, דבר, 10 במרץ 1943
↑  יובל שניים לעליית פנחס קפרא, דבר, 27 בספטמבר 1960
↑  קליטת עולי תימן וסידורם, דבר, 22 בדצמבר 1943
↑  מהמועצה הארצית של העבודים התימנים, דבר, 1 באוקטובר 1934
↑  פגישת נבחרי התימנים במוסדות ההסתדרות, דבר, 11 באוגוסט 1942
↑  בועידת ההסתדרות, דבר, 30 בינואר 1945
| --- | --- |
בקרת זהויות :  NLI: 987009912675405171  ISNI: 0000 0000 2126 1833  LCCN: n79066860  VIAF: 43113645   WorldCat (עם VIAF): 43113645
פנחס קנטורוביץ

| --- | --- |
אין תמונה חופשית
 לידה:  ספטמבר 1866 סלונים, פלך גרודנו, האימפריה הרוסית 
 פטירה:  1 בדצמבר 1927 (בגיל 61) ורשה, פולין 
 מדינה:  האימפריה הרוסית, הרפובליקה הפולנית השנייה 
 מקום קבורה:  בית הקברות היהודי בוורשה 
 
פנחס קנטורוביץ (ביידיש: קאנטאראוויטש; לעיתים קאנטאראוויץ; הושענא רבה תרכ"ז, 10 בספטמבר 1866 – ח' בכסלו תרפ"ח, 1 בדצמבר 1927) היה מחבר ספרי מדע פופולרי וספרי לימוד, מו"ל ומוכר ספרים יהודי ורשאי.
ביוגרפיה

פנחס בן אברהם לֶיְבּ קנטורוביץ נולד בסתיו 1866 בעיירה סְלונים שליד גרודנה, בפלך גרודנה של רוסיה (רוסיה הלבנה), בנו של דיין משכיל. בגיל 4 התייתם מאביו. התחנך ברוז'ינוי, שם נישאה אמו בפעם השנייה.
למד ב"חדרים" וישיבות. ב-1886 הגיע לוורשה כמורה פרטי בביתו של זאב יעבץ, שביתו שימש בית ועד לסופרים עבריים כגון יוסף לייב זוסניץ, א"ש פרידברג, שפ"ר, חיים יחיאל בורנשטיין, פסח רודרמן ונחום סוקולוב. עם האחרון התיידד במיוחד, ומאוחר יותר הוציא לאור את כתביו היידיים.
כתב בעיקר מאמרי מדע פופולרי ב"הצפירה", "הצופה", "הזמן", "לוח אחיאסף", "עולם קטן", "הטבע והחיים", "הכוכב" (1924). היה כותב קבוע ב"יודישע פאָלקס-ציַיטונג" שבעריכת מרדכי ספקטור חיים דב הורביץ, וכן ביומון "דער טעלעגראף" של סוקולוב, ב"אידישעס וואָכענבלאט" של הלל צייטלין, וב"דאס יודישע ווארט".
קנטורוביץ היה בעל הוצאת ספרים, בית מסחר ספרים וספריית קריאה ברח' שְליסקָה (Śliska)‏ 35 בוורשה. הוא עצמו התגורר ברח' מַריאנסקה (Mariańska)‏ 2. הוא שימש כמו"ל של ספרים עבריים ויידיים שהוא עצמו חיבר, תרגם או עיבד: "תורת החימיא [כימיה]", "החימיא בחיי יום יום" מאת לאסאר-קוהן (אנ'), "הארץ", "די ערשטע ידיעות פון דער נאטור-לעהרע", על ידיעת הטבע ("די ערד" [האדמה] מאת  לוּנקֶביץ', "מאגנעטיזם, עלעקטריציטעט" [מגנטיות, חשמל] על פי ניצ'אייב, "אנפאנג פון פיזיק" [התחלת הפיזיקה] מאת סטניסלב קראמשטיק (Kramsztyk); במקור הופיעו ככרכים נפרדים כסדרת "וויסענשאפטליכע פאָלקסביבליאטעק", הספרייה המדעית לעם), "ווי אזוי ווערט מען ווידער יונג" (כיצד להישאר צעיר), "פרעמד-ווערטערבוך, פאָליטישע בראָשורן, "אויפן דעק" (בשפל) מאת מקסים גורקי, "מאָדערנער יודישער פאָלקסבריוונשטעלער" מאת ד"ר פ. בערלינער (1925, יידיש ופולנית).
בין הספרים שהופיעו בהוצאתו היו גם 34 מחזות, וכן סידורים, חומשים וספרי לימוד שפות (פולנית, עברית וכו').
אולם מכולם הצליח להתפרנס רק בקושי.
קנטורוביץ נפטר בדצמבר 1927 בתום מחלה קשה וממושכת, בגיל 62. נקבר בבית הקברות היהודי בעיר.
הותיר את אשתו רבקה, שני בנים נשואים, לאון ויֶז'י קנטורוביץ, ונכדים.
הערות שוליים

↑  נ. ע. פנחס קאנטאראוויטש, היינט, מודעת אבל, 4 בדצמבר 1927; נ. ע. פנחס קאנטאראוויטש, דער מאָמענט, מודעת אבל, 4 בדצמבר 1927;‏ קברו של פנחס קנטורוביץ באתר Foundation for Documentation of Jewish Cemeteries.
| --- | --- |
בקרת זהויות :  NLI: 987007311617005171  PLWABN: 9810675527605606  ISNI: 0000 0004 0937 0462  LCCN: nr96003403  SUDOC: 261791753  VIAF: 302188277   WorldCat (עם VIAF): 302188277
פייר ז'נסן

| --- | --- |

 לידה:  22 בפברואר 1824 פריז, צרפת 
 פטירה:  23 בדצמבר 1907 (בגיל 83) מודון, צרפת 
 שם לידה:  Pierre Jules César Janssen 
 ענף מדעי:  אסטרונומיה, פיזיקה, גאולוגיה 
 מקום קבורה:  פר לשז 
 מוסדות:  מצפה הכוכבים של פריז 
 פרסים והוקרה:  אביר בלגיון הכבוד (1868)  מפקד בלגיון הכבוד (13 ביולי 1893)  פרס לאלנד (1868)  מדליית רמפורד (1876)  חבר זר של החברה המלכותית (8 באפריל 1875)  עמית כבוד של החברה המלכותית של אדינבורו  מסדר החרב של יעקב הקדוש 
 בן או בת זוג:  הנריטה ז'נסן 
 
פייר ז'יל סזאר ז'נסן (בצרפתית: Pierre Jules César Janssen;‏ 22 בפברואר 1824 – 23 בדצמבר 1907) היה אסטרונום צרפתי בן המאה ה-19. גילה את הגז הליום ואת ההרכב הגזי של השכבה החיצונית של השמש. המדען האנגלי ג'וזף נורמן לוקייר (אנ') גילה זאת חודשיים אחריו.
מהלך חייו ועבודתו

ז'נסן נולד בפריז ולמד מתמטיקה ופיזיקה. במקביל למחקריו לימד מדעים בתיכון שארלמאן ב-1853 ומאוחר יותר במכללה לארכיטקטורה בשנים 1865–1871.
במסגרת מחקריו, נסע לפרו בשנת 1857 כדי לחקור את קו המשווה המגנטי של כדור הארץ. בשנים 1861–1864 חקר את בליעת הקרינה האלקטרומגנטית בספקטרום הסולארי של כוכבי הלכת באיטליה ובשווייץ. בשנים הבאות הוא נסע לאיים האזוריים כדי לחקור ולבצע ניסויים הקשורים למגנטיות ולקרינת כוכבים. במהלך מחקרו זה נסע ליפן ב-1874 ולאלג'יריה ב-1882 לחקור את מעבר נוגה על פני השמש. ז'נסן התעניין מאוד בליקויי המאורות ונסע מסביב לעולם כדי לצפות בהם ולחקור אותם. ב-1870 אף נמלט מהמצור על פריז על כדור פורח כדי לצפות בליקוי חמה.
בשנת 1875 מונה למנהל מצפה הכוכבים החדש שהקימה ממשלת צרפת במדון שליד פריז. במצפה החדש ביצע צילומים מרהיבים רבים. הוא הוציא לאור אוסף של התצלומים הללו בספרו משנת 1896 Annales de l'obsevatoire de Maeudon. גרסתו האחרונה של הספר ראתה אור בשנת 1904.
גילוי ההליום

בשנת 1868 גילה כיצד ניתן להבחין ולעקוב אחר הילת החמה מבלי לחכות לליקוי. בעת שחקר את הליקוי של ה-18 באוגוסט 1868 בעיר גונטור שבהודו, הוא שם לב לפסים בוהקים בספקטרום של הילת החמה, דבר המוכיח כי ההילה היא גאזית. חלק מאותם פסי הספקטרום הבוהקים היו צהובים (מאוחר יותר אורך הגל של הפס נמדד כ-587.49 ננו-מטר). זו הייתה הפעם הראשונה שבה התגלה פס זה על פני הספקטרום, דבר שהעיד על גילוי יסוד חדש שלא היה ידוע עד אז למדע..
ב-20 באוקטובר של אותה השנה, המדען הבריטי ג'וזף נורמן לוקייר בנה ספקטרוסקופ מדויק וחזק במיוחד, שבעזרתו הצליח אף הוא לעקוב אחרי אותו פס הנפלט מהשמש. חשוב לציין כי זו הייתה הפעם הראשונה בהיסטוריה בה התגלה יסוד כימי חדש שלא על פני כדור הארץ. את שמו של היסוד גזרו לוקייר ועמיתו הכימאי אדוארד פרנקלנד (Edward Frankland) מהמילה היוונית לשמש, הליוס (ἥλιος).
מותו ומורשתו

ז'נסן נפטר במדון (Meudon) ב-23 בדצמבר 1907, ונטמן בבית הקברות פר לשז שבפריז. במהלך חייו הוא מונה לאביר לגיון הכבוד הצרפתי ולחבר החברה המלכותית של לונדון עקב פועלו ותרומתו הרבה בתחומי האסטרופיזיקה והכימיה.
על שמו נקראו שני מכתשים על הירח ועל מאדים. הכיכר המרכזית בכניסה למצפה הכוכבים שניהל אף היא נקראת על שמו.
ז'נסן קרא לאסטרואיד 225 Henrietta (אנ') שהתגלה על ידי יוהאן פאליזה, על שם אשתו, הנריטה.
הערות שוליים

↑  Kochhar, R.K. (1991) French astronomers in India during the 17th - 19th centuries, J. Br. Astron. Assoc. 101(2) 95-100. See p. 99
↑  Schmadel, Lutz D. (2007). Dictionary of Minor Planet Names – (225) Henrietta. Springer Berlin Heidelberg. p. 35. ISBN 978-3-540-00238-3. נבדק ב-20 בדצמבר 2018. {{cite book}}:  (עזרה)
| --- | --- |
בקרת זהויות :  BnF: cb12109740z (data)  GND: 117083259  ISNI: 0000 0001 2135 6637  LCCN: n2008071394  Léonore: 193576  NKC: xx0305269  NTA: 353026190  PIC: 305424  RKD: 384147  SNAC: w6r803sz  SUDOC: 029478804  VIAF: 61576849   WorldCat (עם VIAF): 61576849 
קברו של ז'נסן
פלמינגואים

| פלמינגואים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
תת־מחלקה:: עופות בתראים
קבוצה:: מירנדורניטס
סדרה:: פלמינגואים
תת־סדרה:: תרופודה
שם מדעי
 Phoenicopteriformes ‏פורברינגר, 1888
תחום תפוצה


פלמינגואים (שם מדעי: Phoenicopteriformes) היא סדרה של עופות מים במחלקת העופות הכוללת כיום רק משפחה אחת – פלמינגואיים (Phoenicopteridae) ובה 6 מינים.